open-index/open-wikipedia-markdown huggingface dataset:
அமியா தாகூர்

**அமியா தாகூர் (Amiya Tagore)** (ராய்) (1908 பிப்ரவரி 12 - 1986 நவம்பர் 13) இவர் ஓர் பெங்காலி ரவீந்திர சங்கீதப் பாடகராவார். இரவீந்திரநாத் தாகூரிடமிருந்து நேரடியாகக் கற்றுக்கொண்ட சில பாடகர்களில் இவரும் ஒருவர். இவர் தாகூரின்  *மாயர் கேளா* என்ற நாட்டிய நாடகத்தில் பிரமாதா என்ற பாத்திரத்தில் நடித்தும் இசையமைத்தும் மற்றும் இயக்கியுமிருந்தார். பின்னர் இவர் தாகூரின் மூத்த சகோதரரின் பேரனுடன் திருமணம் செய்து கொண்டதன் மூலம் தாகூர் குடும்பத்தில் உறுப்பினரானார்.

## ஆரம்ப கால வாழ்க்கை
வழக்கறிஞர் சுரேந்திரநாத் ராயின் மகளான, இவர் 1908 பிப்ரவரி 12, அன்று கொல்கத்தாவில் பிறந்தார். மேலும் பெதுன் பள்ளி மற்றும் பெதுன் கல்லூரியில் கல்வி பயின்றார். இவர் ஒரு இசுலாமியரிடமிருந்து இசையில் ஆரம்பகால பயிற்சியினைப் பெற்றார். அமியா கவிஞரிடமிருந்து நேரடியாக இரவீந்திர சங்கீதத்தைக் கற்றுக்கொண்டார். இவருக்கு ஒரு மென்மையான குரல் இருந்தது. கவிஞர் இவருக்கு மிகவும் கடினமான தாளங்களை கற்பித்தார். இவர் கிருதிந்திரநாத் தாகூரை மணந்தார்.

## பிற்கால வாழ்வு
அமியா தாகூர் தனது திருமணத்திற்குப் பிறகு தாகூரின் பிறந்தநாளில் மட்டுமே பொது நிகழ்ச்சிகளை தோன்றினார். சத்யஜித் ராயின் கஞ்சன்யங்கா (1962) என்ற படத்தில்  'ஈ பராபேஸ் ரபே கே ஹே' என்ற பாடலைப் பாடினார். தனது வாழ்க்கையின் முடிவில், 1979 ஆம் ஆண்டில், கொல்கத்தாவில் உள்ள கலாச்சார மையமான இரவீந்திர சதானில் பாடல்களை பாடியதன் மூலம் பார்வையாளர்களை கவர்ந்தார்.

## குறிப்புகள்

## மேலும் படிக்க
* 

பகுப்பு:1986 இறப்புகள்
பகுப்பு:1908 பிறப்புகள்
சோஜி லா சுரங்கச்சாலை

**சோஜி லா சுரங்கச்சாலை** (**Zoji La Tunnel**) இந்தியாவின் இமயமலையில் உள்ள ஜம்மு காஷ்மீர் ஒன்றியப் பிரதேசத்தின் காந்தர்பால் மாவட்டத்தில் உள்ள சோன்மார்க் நகரத்தையும், லடாக் ஒன்றியப் பிரதேசத்தின் கார்கில் மாவட்டத்தில் உள்ள  திராஸ்  நகரத்தையும் இணைக்கும் 14.2 கிலோ மீட்டர் நீளம் கொண்ட  சுரங்கச்சாலைத் திட்டம் ஆகும். சோஜி லா சுரகச்சாலை திட்டத்தை நடைமுறைப்படுத்துவதற்கான ஏலம் சூன் 2020-இல் கோரப்பட்டுள்ளது. குளிர்காலத்தில் ஏழுமாதங்கள், சிறிநகர் - லே நெடுஞ்சாலை பனியால் மூடப்பட்டு போக்குவரத்து அடிக்கடி தடைபடுவதால், பொதுமக்கள், சுற்றுலாப் பயணிகள் மற்றும் இராணுவப் படைகளின் நடமாட்டம் பாதிக்கப்படுகிறது. இதனால் ஆண்டு முழுவதும் சிறீநகர் - லே நெடுஞ்சாலையில் தடையின்றி போக்குவரத்து நடைபெறும் வகையில், சோஜி லா சுரங்கச்சாலையை அமைக்க, ஸோஜி லா கணவாய்யை குடைந்து இருவழிச் சாலைச் சுரங்கசாலை அமைக்கத் திட்டமிடப்பட்டுள்ளது. சிறிநகர் - லே நகரத்தை இணைக்கும் தேசிய நெடுஞ்சாலை 1டி (இந்தியா), புதிதாக அமையவிருக்கும் சோஜி லா சுரங்கச்சாலை வழியாக செல்வதால் பயண நேரம் 3 மணி நேரத்திலிருந்து, 15 நிமிடமாகக் குறைக்கப்படும்.

ஸோஜி லா கணவாய், சிறிநகர் - கார்கில் செல்லும் வழியில்  இமயமலையில் 3,528 மீட்டர் (11,578 அடி) உயரத்தில் அமைந்துள்ளது.

## சிறப்பம்சங்கள்
* ஐந்தாண்டுகளில் முடிக்கத் திட்டமிட்ட 14.2 கிலோமீட்டர் நீளம் கொண்ட சோஜி லா இருவழிச் சுரங்கச்சாலை திட்டம் நிறைவேற்றிய பின்னர் இது ஆசியாவின் நீளமான சுரங்கச்சாலையாக இருக்கும். குளிர்காலகளில் சோஜி லா கணவாய் பகுதியில் வெப்பநிலை 45 டிகிரி செல்சியசுக்கும் குறைவாக காணப்படும்.    
* இச்சுரங்கச்சாலை திட்டத்தின் மேற்கு பகுதியில் காஷ்மீரின் சோன்மார்க் நகரத்திலிருந்து 15 கி.மீ. தொலைவில் உள்ள பால்தால் கிராமம் 3,000 மீட்டர் உயரத்தில் உள்ளது. இச்சுரகச்சாலை திட்டத்தின் கிழக்குப் பகுதியில் லடாக் பிரதேசத்தின் கார்கில் மாவட்டத்தின் திராஸ் கிராமத்தில் அமைந்துள்ளது.  
* சோஜி லா சுரங்கச் சாலையின் நிலம் உள்ளிட்டம் மொத்த திட்டமதிப்பீடு ரூபாய் 68 பில்லியன் ஆகும்  .
* சோஜி லா இருவழிச் சுரங்கச்சாலை திட்டம் நிறைவேற்றிய பின், சிறிநகரிலிருந்து லே நகரம் வரை ஆண்டு முழுவதும் தடையின்றி போக்குவரத்து நடைபெறும்.

## இதனையும் காணக்
* ஸோஜி லா கணவாய்
*ஜவகர் சுரங்கச்சாலை
*செனானி-நஷ்ரி சுரங்கச்சாலை
*பனிஹால்-காசிகுண்ட் சுரங்கச்சாலை
* பீர் பாஞ்சால் சுரங்க இருப்புப்பாதை

## மேற்கோள்கள்

பகுப்பு:ஜம்மு காஷ்மீரில் போக்குவரத்து
பகுப்பு:கார்கில் மாவட்டம்
பகுப்பு:காந்தர்பல் மாவட்டம்
பகுப்பு:இந்தியாவில் போக்குவரத்து
பகுப்பு:இந்திய நெடுஞ்சாலைகள்
பகுப்பு:லடாக்
பிரக்யாசுந்தரி தேவி

**பிரக்யாசுந்தரி தேவி (Pragyasundari Devi)** (1884 - 1950 ), **பிரக்யாசுந்தரி தெபி**, **பிரக்யாசுந்தரி தெபி**  **பிரக்னசுந்தரி பாசுபரூவா** என்றும் அழைக்கப்படும் இவர் இந்திய சமையல் புத்தக எழுத்தாளராகவும் மற்றும் பத்திரிகை ஆசிரியராகவும் இருந்தார். இவரது *அமிஷ் ஓ நிரமிஷ் அஹார்* என்ற சமையல் குறிப்புகள் அடங்கிய புத்தகம் வங்காள மொழியில் ஒரு குறிப்பிடத்தக்க ஆரம்ப சமையல் புத்தகமாக இருந்தது. 

## ஆரம்ப கால வாழ்க்கை
பிரக்யாசுந்தரி தேவி விஞ்ஞானி ஹேமந்திரநாத் தாகூரின் மகளும் மற்றும் பூர்ணிமா தேவியின் சகோதரியுமாவார். தத்துவஞானியான தேபேந்திரநாத் தாகூர் மற்றும் தொழிலதிபர் துவாரகநாத் தாகூர் ஆகிய இருவரும் இவரது தாத்தா ஆவர். நோபல் பரிசு பெற்றவரும் கவிஞருமான இரவீந்திரநாத் தாகூர் இவரது மாமா ஆவார். நீட்டிக்கப்பட்ட தாகூர் குடும்பத்தில் உள்ள மற்ற உறவினர்களில், புதின ஆசிரியர் சுவர்ணகுமாரி தேவி இவரது அத்தையாவார். இவரது மாமாக்களில் தத்துவஞானி திவிஜேந்திரநாத் தாகூர், இந்திய ஆட்சிப்பணியாளர் சத்யேந்திரநாத் தாகூர் மற்றும் கலைஞரான ஜோதிரிந்திரநாத் தாகூர் ஆகியோரும் அடங்குவர். இந்திய பெண்ணியலாளர் சரளா தேவி சௌதுராணி இவரது உறவினர் ஆவார்.  

## தொழில்
இவரது முதல் சமையல் புத்தகம் (*அமிஷ் ஓ நிராமிஷ் அஹார்* ) "வங்காள மொழியில் முதல் சமையல் புத்தகம்" என்று அழைக்கப்படுகிறது,  இது 1902இல் வெளியிடப்பட்டது. இப்புத்தகத்தில் மலிவு விலைக் காய்கறிகளை திறம்பட பயன்படுத்தி சமையல் செய்ய ஊக்குவித்தார். மேலும் "நிறைய பணம் செலவழிப்பது நல்ல உணவுக்கு உத்தரவாதம் இல்லை" என்று இதன் முதல் தொகுதியில் வீட்டில் சமைப்பவர்களை எச்சரித்தார்.  இவர் இதன் இரண்டாவது தொகுதியில் சைவ சமையல் பற்றியும், பின்னர் மேலும் இரண்டு சமையல் புத்தகங்களையும் வெளியிட்டார். அதில் சில இறைச்சி உணவுகள் சமையலும் இருந்தன. இவரது பிற்கால சமையல் புத்தகங்கள் அசாமின் சமையல் மற்றும் ஊறுகாய் மற்றும் பாதுகாப்புகளில் கவனம் செலுத்தின.  

1897 ஆம் ஆண்டு தொடங்கி, பிரக்யாசுந்தரி தேவி *புன்யா* என்ற மகளிர் பத்திரிகையைத் பதிப்பித்துள்ளார். அதில் சமையல் குறிப்புகளும் அடங்கும்.  

## தனிப்பட்ட வாழ்க்கை
பிரக்யாசுந்தரி தேவி அசாமிய மொழி எழுத்தாளரும் இலக்கிய முகவருமான லட்சுமிநாத் பாசுபரூவாவை மணந்தார். இவர்களுக்கு நான்கு மகள்கள் இருந்தனர். அவர்களில் ஒருவர் மிக இளம் வயதில் இறந்துபோனார். ஐந்து பேத்திகள் மற்றும் ஒரு பேரன், பதினொரு பேரப்பிள்ளைகள் எனப் பெரியக் குடும்பம் இருந்தது.  இவர் தனது சமையல் குறிப்புகளை புத்தக வடிவில் வெளியிட ஊக்குவித்தார். பிரக்யாசுந்தரி தேவி 1950 இல் இறந்தார். இவரது பேத்தியான இரா கோசு "*அமிஷ் ஓ நிராமிஷ் அஹாரி"ன்* சமீபத்திய பதிப்பில் இவரது வாழ்க்கை வரலாற்று அறிமுகத்தை எழுதினார். மேலும் தற்போதைய அளவீடுகள் மற்றும் செய்முறைகளுடன் அதை புதுப்பித்தார்.   மற்றொரு பேத்தியான, ரீத்தா தேவி, நன்கு அறியப்பட்ட ஒடிசி நடனக் கலைஞராவார்.   

## குறிப்புகள்

பகுப்பு:இந்தியப் பெண் ஊடகவியலாளர்கள்
பகுப்பு:வங்காள எழுத்தாளர்கள்
பகுப்பு:இந்திய உணவு எழுத்தாளர்கள்
பகுப்பு:தாகூர் குடும்பம்
பகுப்பு:1950 இறப்புகள்
பூர்ணிமா தேவி

**பூர்ணிமா தேவி (Purnima Devi)**  (1884-1972) சுதக்சிணா தேவி (Sudakshina Devi) என்றும் அழைக்கப்படும் இவர் புகழ்பெற்ற பிரம்மமான ஹேமேந்திரநாத் தாகூரின் இளைய மகளாவார். மேலும், தாகூர் குடும்பத்தின் ஒரு பகுதியான இரவீந்திரநாத் தாகூரின் மருமகளுமாவார்.

ஷாஜகான்பூரின் ஜமீந்தாரும் மற்றும் பிரிட்டிசு இந்திய ஆட்சிப் பணியிலிருந்த சர் ஜுவாலா பிரசாத் என்பவரை மணந்தார். பின்னர் பூர்ணிமாவுக்கு கைசர்-இ-ஹிந்த் என்ற பதக்கம் பிரிட்டிசு இராச்சியத்தில் வழங்கப்பட்டது 

## ஆரம்பகால வாழ்க்கை மற்றும் கல்வி
பூர்ணிமா 1884 மே 13 ஆம் தேதி, கொல்கத்தாவின் ஜோராசங்காவில் தாகூர் மாளிகையில் ஹேமேந்திரநாத் தாகூருக்கு மகளாகப் பிறந்தார்.

பூர்ணிமா தேவி கொல்கத்தாவின் பூங்கா வீதியில் உள்ள ஐரோப்பிய பெண்கள் பள்ளியான லோரெட்டோ பள்ளியில் படித்தார். ஆங்கிலத்துடன் கூடுதலாக வங்கம், சமசுகிருதம், உருது, இந்தி, பிரெஞ்சு போன்ற மொழிகளைக் கற்றார். பியானோ மற்றும் வயலின் இசையையும் அறிந்திருந்தார். மேலும், இவர் கேம்பிரிட்சு திரினிட்டி கல்லூரி இசை தேர்விலும் தேர்ச்சி பெற்றிருந்தார்.

## குடும்பம்
இவர் ஐக்கிய மாகாணங்களில் திருமணம் செய்த முதல் வங்காள பெண்மணி ஆவார். இந்திய ஆட்சிப்பணியில் இருந்த இவரின் கணவர் பண்டிட் ஜுவாலா பிரசாதா, கார்தோய் மாவட்டத்தின் துணை ஆணையராக இருந்தார்.

இவரின் மகன், குன்வர் ஜோதி பிரசாதா, கபுர்தலா மாநிலத்தைச் சேர்ந்த ராஜ்குமாரி பமீலா தேவி என்பவரை மணந்தார். இவரது மூத்த பேரன் ஜிதேந்திர பிரசாதா காங்கிரசு கட்சியின் சார்பில் 5, 7, 8, 13 வது மக்களவை உறுப்பினராக இருந்தார் . இவரது இளைய பேரன் ஜெயேந்திர பிரசாதா ஒரு விவசாயியாக இருந்தார். இவரது குடும்பம் ஷாஜகான்பூரில் உள்ள பிரதான மூதாதையர் இல்லலமான பிரசாதா பவனில் தொடர்ந்து வசித்து வருகிறது. இவரது மூத்த பேரன், ஜெயேந்திர பிரசாதாவின் மகன், ஜெயேசு பிரசாதா, பிலிபிட்-ஷாஜகான்பூர் தொகுதியைச் சேர்ந்த உத்தரப்பிரதேச சட்டமன்றத்தின் உறுப்பினராக இருந்தார். இவரது இளைய பேரன், ஜிதேந்திர பிரசாதாவின் மகன், ஜிதின் பிரசாதா இந்திய தேசிய காங்கிரசுக் கட்சியின் அமைச்சரவையில் பெட்ரோலியம் மற்றும் இயற்கை எரிவாயுத் துறை அமைச்சராக இருந்தார். மேலும் 15 வது மக்களவையில் உத்தரபிரதேச மாநிலமான லக்கிம்பூர் கெரி மாவட்டத்தின் தௌரக்ரா மக்களவைத் தொகுதியை பிரதிநிதித்துவப்படுத்தினார்.
## பணிகள்
இவர் குதிரைச் சவாரி கற்றவராகவும் மற்றும் தனது கணவருடன் சேர்ந்து வேட்டையிலும் பங்கேற்றார். இவர் இந்தியாவில் பெண் கல்வி மற்றும் மேம்பாட்டில் மிகுந்த ஆர்வம் காட்டினார். தனது கணவரின் நினைவாக உத்தரப் பிரதேசத்தின் ஷாஜகான்பூரில் 'தி பண்டிட் ஜுவாலா பிரசாத் கன்யா பாடசாலை' என்ற நிறுவனத்தை நிறுவினார். ஐக்கிய மாகாணங்களின் முசாபர்நகரில் ஹெவெட் மாதிரி பெண்கள் பள்ளியை நிறுவுவதில் இவர் உதவினார், மேலும் பர்தா பெண்களின் முன்னேற்றத்தைக் கருத்தில் கொண்டு ஷாஜகான்பூர் மற்றும் முசாபர்நகரில் பர்தா சங்கங்களை நிறுவினார்.

## குறிப்புகள்

பகுப்பு:1972 இறப்புகள்
பகுப்பு:1884 பிறப்புகள்
பகுப்பு:வங்காள மக்கள்
பகுப்பு:கொல்கத்தா நபர்கள்
ஹரகுமார் தாகூர்

**ஹரகுமார் தாகூர் (Hara Kumar Tagore)** (1798-1858) இவர், கொல்கத்தாவின் ஓர் முன்னணி நில உரிமையாளாரகவும், கொடையாளியாகவும் சமசுகிருத அறிஞராகவும், எழுத்தாளாராகவும் மற்றும் இசைக்கலைஞராகவும் இருந்துள்ளார். இவர் தாகூர் குடும்பத்தைச் சேர்ந்த பாதுரியகட்டா கிளையைச் சேர்ந்தவர்.

கோபி மோகன் தாகூரின் மூத்த மகனான இவர், தனது தந்தையின் மறைவுக்குப் பிறகு பாதுரியகட்டா குடும்பத்திற்கு தலைமை தாங்கினார்.

## பணிகள்
ஹரகுமார் தாகூர், இந்து வேதங்கள், சமசுகிருதம் மற்றும் ஆங்கிலம் ஆகியவற்றைக் கற்றார். இவர் விமர்சன ரீதியாக பாராட்டப்பட்ட புத்தகங்களைத் தொகுத்தார். *சப்தகல்பத்ரம்* என்ற நூலைத் தொகுப்பதில் இராதாகாந்த தேவ் என்பவருக்கு  (1783–1867) உதவினார்.

### படைப்புகள்
மேலும், அரதத்வா-தீதி (1881), புராச்சரண-போதினி (1895) மற்றும் சிலா-சக்ரார்த்தபோதினி  போன்ற நூல்கள்: இவரால் இயற்றப்பட்டது. சிலா-சக்ரார்த்தபோதினி என்பது பல்வேறு வகையான கற்களைக் கையாள்கிறது, அவை நாராயணனின் அடையாளமாக வணங்கப்படுகின்றன. பல்வேறு தாந்த்ரீக சடங்குகள், குறிப்பாக காளி வழிபாடு தொடர்பான நடைமுறை விஷயங்களில் ஒரு கையேட்டையும் எழுதினார்.

### இசையமைப்பாளர்
சமசுகிருதத்தில் உதவித்தொகை பெற்ற ஒரு இசைக்கலைஞரான இவர் குறிப்பிடத்தக்க இசையமைப்பாளராகவும் இருந்தார்.

## குடும்பம்
இவர் பிரசன்னா குமாரின் அண்ணன் ஆவார்.  ஹரா குமார் 1858இல் இறந்தார்; இவரது மூத்த மகன் மகாராஜா சர் ஜதிந்த்ரமோகன் தாகூர் அவர்களால், குடும்பத்தின் பாதுரியகட்டா கிளை கிளைத்து வளர்ந்தது. இவருக்கு சௌரிந்திரமோகன் மற்றும் சௌதிந்திரமோகன் என்ற இரு மகன்களும் இருந்தனர்.

## நினைவு
இவர் தனது தந்தையின் நினைவாக தனது சகோதரர் பிரசன்ன குமாருடன் முலிசோர் என்னுமிடத்தில் ஒரு கோவிலைக் கட்டினார்.. மேலும், கலை மற்றும் இசைக்காக இவர் தாராளமாக பணத்தை நன்கொடையாக வழங்கினார்.

இவர் புகழ்பெற்ற "எமரால்டு போவர்," என்றா ஒரு அழகான மாளிகையை கட்டியிருந்தார். இதை மேற்கு வங்க அரசு கையகப்படுத்தியது. இது இப்போது ரவீந்திர பாரதி பல்கலைக்கழகத்தின் ஒரு பகுதியாக உள்ளது.

கொல்கத்தாவில் உள்ள ஒரு சதுக்கத்திற்கு ஹரகுமார் தாகூர் சதுக்கம் என்று பெயரிடப்பட்டுள்ளது

## குறிப்புகள்

பகுப்பு:வங்காள எழுத்தாளர்கள்
பகுப்பு:தாகூர் குடும்பம்
பகுப்பு:1858 இறப்புகள்
பகுப்பு:1798 பிறப்புகள்
பகுப்பு:சமசுகிருத அறிஞர்கள்
பகுப்பு:இசைக் கலைஞர்கள்
பகுப்பு:புரவலர்கள்
பகுப்பு:கொல்கத்தா நபர்கள்
யுரேனோபிளைட்டு

**யுரேனோபிளைட்டு** *(Uranopilite)* என்பது (UO2)6SO4(OH)6O2•14H2O  என்ற மூலக்கூற்று வாய்ப்பாட்டால் விவரிக்கப்படும் ஒரு யுரேனியத் தாதுவாகும். நீரேற்ற யுரேனைல் சல்பேட்டு ஐதராக்சைடு என்று இது வகைப்படுத்தப்படுகிறது. பன்னாட்டு கனிமவியல் சங்கம் யுரேனோபிளைட்டு கனிமத்தை Up என்ற குறியீட்டால் அடையாளப்படுத்துகிறது.
 
பல யுரேனைல் தாதுக்களைப் போலவே  யுரேனோபிளைட்டும் ஒளிர்கிறது. கதிரியக்கப் பண்பையும் பெற்றுள்ள இது சாதாரண வெளிச்சத்தில் வைக்கோல் மஞ்சள் நிறத்துடன் காணப்படுகிறது. யுரேனோபிளைட்டு புற ஊதா ஒளியின் கீழ் ஒரு பிரகாசமான பச்சை நிறத்தை ஒளிரச் செய்கிறது.

ஆறு யுரேனைல் ஐங்கோண இரட்டைப்பட்டைக்கூம்புக் கொத்துகளை யுரேனோபிளைட்டு கொண்டுள்ளது. இவை மத்தியக்கோட்டின் விளைம்புகளையும் செங்குத்துகளையும் பகிர்ந்து கொள்கின்றன. கொத்துகள் செங்குத்துகளுடன் சல்பேட்டு நான்முகியைப் பகிர்ந்துகொண்டு குறுக்குப் பிணைப்பு மூலம் சங்கிலிகளாக உருவாகின்றன. யுரேனோபிளைட்டிலுள்ள சங்கிலிகள் நேரடியாக ஐதரசன் பிணைப்புகளாலும் இடைநிலையான   H2O குழுக்களுடன் இணைக்கப்பட்டுள்ளன. 

யுரேனோபிளைட்ட்டு கனிமம் மற்ற யுரேனைல் தாதுக்களான சிப்பைட்டு மற்றும் யோகண்ணைட்டு ஆகியவற்றுடன் தொடர்பு கொண்டுள்ளது. அவற்றைப் போலவே வழக்கமாக யுரேனியம் சுரங்கங்களில் ஒரு மலர்ந்த மேலோடாகக் காணப்படுகிறது.

யுரேனோபிளைட்டு கிடைக்கும் சில முக்கியமான இடங்கள்:
* வீல் அவுலெசு, கார்ன்வால் மாவட்டம், இங்கிலாந்து
* சான் யூவான் மாகாணம், யூட்டா, அமெரிக்க ஐக்கிய நாடுகள்
* வடமேற்கு நிலப்பகுதிகள், கனடா
* ஐரோப்பாவின் பொகிமியன் மண்டலம்

## மேலும் காண்க
*யுரேனைல் சல்பேட்டு
## மேற்கோள்கள்

* Progress in Solid State Chemistry
* ATHENA MINERAL: Mineral Data

பகுப்பு:யுரேனியம்(VI) கனிமங்கள்
பகுப்பு:சல்பேட்டுக் கனிமங்கள்
பகுப்பு:முச்சரிவச்சுக் கனிமங்கள்
யுரேனோசர்சைட்டு

**யுரேனோசர்சைட்டு** *(Uranocircite)* என்பது Ba(UO2)2(PO4)2•10H2O என்ற மூலக்கூற்று வாய்ப்பாட்டால் விவரிக்கப்படும் ஒரு யுரேனியத் தாதுவாகும். இதை யுரேனோசர்சைட்டு-II என்ற பெயராலும் அழைப்பர். பன்னாட்டு கனிமவியல் கழகம் 2012 ஆம் வெளியிட்ட புதிய கனிமங்களின் பட்டியலில் யுரேனோசர்கைட்டு-I மதிப்பிழந்திருந்தது. பாசுபேட்டுக் கனிமம் என்று வகைப்படுத்தப்படும் யுரேனோசர்சைட்டு மஞ்சள் முதல் பச்சை வரையிலான நிறங்கொண்டு   பேரியம் கலந்த கனிமமாக உள்ளது. மோவின் கடினத்தன்மை அளவுகோலில் 2 என்ற மதிப்பை இக்கனிமம் வெளிப்படுகிறது.  

செருமனியின் பால்கென்சுடைனில் கண்டுபிடிக்கப்பட்டதால் கிரேக்க மொழியில் பால்கன் என்று பொருள்படும் யுரேனோசர்சைட்டு எனப் பெயரிடப்பட்டது. யுரேனோசர்சைட்டில் சுமார் 45% யுரேனியம் உள்ளது மற்றும் இது முக்கியமாக செருமனியின் சாக்சனியிலுள்ள பெர்கனில் வெட்டி எடுக்கப்படுகிறது.

## மேற்கோள்கள்
 
*Webmineral data

பகுப்பு:யுரேனியம்(VI) கனிமங்கள்
பகுப்பு:பாசுப்பேட்டு கனிமங்கள்
பகுப்பு:நாற்கோணவமைப்புக் கனிமங்கள்
சோலாங் பள்ளத்தாக்கு

**சோலாங் பள்ளத்தாக்கு** (**Solang Valley**) இந்தியாவின் இமாச்சலப் பிரதேச மாநிலத்தில் உள்ள குலு மாவட்டத்தின் நிர்வாகத் தலைமையிடமான குலுவுக்கு வடக்கே 14 கிலோமீட்டர் தொலைவில், லே-மணாலி நெடுஞ்சாலையில், ரோதங் கணவாய்க்கு செல்லும் வழியில், இமயமலையில் 2,560 மீட்டர் உயரத்தில் உள்ளது. இது இந்தியாவின் புகழ்பெற்ற கோடைக்கால மலைவழிடங்களில் ஒன்றாகும். மேலும் இது மலையேற்றம், பாரசூட், பனிச்சறுக்கு மற்றும் பெரிய பலூன்களில் உள்ளே அமர்ந்து மலைச்சரிவுகளில் உருளும் **சோர்பிங்** எனும் விளையாட்டுகளுக்குப் புகழ்பெற்றது. மேலும் தங்கும் விடுதிகள் உள்ளது. புகழ்பெற்ற சோலாங் தேயிலை இங்கு விளைகிறது. ஒரு மலையிலிருந்து மற்றொரு மலைக்கு வான் வழியாகச் செல்வதற்கு *ரோப் வே*  உள்ளது.கோடைகாலத்தில் இப்பள்ளத்தாக்கில் பனி உருகி ஓடைகளாக பாயும். மேலும் இங்கு கனடா மக்கள் தங்கள் நாட்டில் தயாரித்த மலையேற்றம் மற்றும் அன்றாடப் பயன்பாட்டிற்கான பொருட்களை விற்பதற்கு ஒரு பல்பொருள் அங்காடி  வைத்துள்ளனர்.

## படக்காட்சிகள்

File:Paragliding in Solang valley.jpg
File:Birds Eye.JPG
File:Solang Ropeway & Ski Centre - Solang Valley - Kullu 2014-05-10 2546.JPG|
File:Solang Valley, Auto rickshaw, India.jpg
File:Solang valley Ropeway1 (28-02-2019).jpg|


## தட்பவெப்பம்

சோலாங் பள்ளத்தாக்கின் குளிர்கால வெப்பம் பூஜ்ஜியம்  முதல்   வரை இருக்கும். கோடைக்கால வெப்பம்  முதல்  வரை இருக்கும். 

## இதனையும் காண்க
* அடல் சுரங்கச்சாலை 
* ரோதங் கணவாய் 
* லே-மணாலி நெடுஞ்சாலை

## மேற்கோள்கள்


பகுப்பு:இந்தியப் பள்ளத்தாக்குகள்
பகுப்பு:குல்லு மாவட்டம்
பகுப்பு:இமாச்சலப் பிரதேசப் புவியியல்
அடல் சுரங்கச்சாலை

**அடல் சுரங்கச்சாலை**  (**Atal Tunnel**)  (முன்னர் **ரோத்தங் சுரங்கச்சாலை**), முன்னாள் இந்தியப் பிரதமர் அடல் பிகாரி வாஜ்பாய் நினைவாக ரோதங் கணவாய் பகுதியில் உள்ள இச்சரங்கச்சாலைக்கு பெயரிடப்பட்டுள்ளது. பிர் பாஞ்சல் மலைத்தொடருக்கு கிழக்கே இமயமலையில் அமைந்த இமாச்சலப் பிரதேச மாநிலத்தில் உள்ள ரோதங் கணவாய்ப் பகுதியில் மலைகளைக் குடைந்து நிறுவப்பட்ட அடல் சுரங்கச்சாலை, லே-மணாலி நெடுஞ்சாலையில் உள்ளது. இச்சுரங்கச்சாலையில் பக்கத்திற்கு ஒன்றாக இரண்டு வழித்தடங்கள் கொண்டது. அனைத்து தட்பவெப்ப நிலைகளையும் தாங்கும் வகையில் வடிவமைக்கப்பட்ட அடல் சுரங்கச்சாலை 9 கிலோ மீட்டர் நீளமும், 10 மீட்டர் அகலமும் கொண்டதாகும். 

இச்சுரங்கச்சாலையால், மணாலி -  லே இடையேயான  பயணத் தொலைவு  46 கிலோ மீட்டர் குறையும். அடல் சுரங்கச்சாலை இமயமலையில் 3,100 மீட்டர் உயரத்தில் அமைந்துள்ளது. இச்சுரங்கப்பணி அக்டோபர் 2017-இல் முடிவுற்றது. அடல் சுரங்கப்பாதை 2020 ஆம் ஆண்டு அக்டோபர் 3 ஆம் நாள் திறந்து வைக்கப்பட்டது.

## சுரங்கச்சாலையின் சிறப்புகள்
* கடல் மட்டத்திலிருந்து  10,000 அடி உயரத்தில் இமயமலையில் அமைந்த அடல் இச்சரங்கச்சாலை 10 மீட்டர் அகலமும், இரட்டை வழிப்பாதையும் கொண்டதுடன், சுரங்கச்சாலையின் இருபுறங்களில் தலா 1 மீட்டர் அகல நடைமேடைகள் கொண்டுள்ளது.
* சுரங்கச்சாலையில் ஒவ்வொரு 60 மீட்டர் இடைவெளியில் மொத்தம் 300 கண்காணிப்பு கேமேராக்கள் உள்ளது. 
* அவசர காலங்களில் சரங்கச்சாலையிலிருந்து வெளியேறுவதற்கு ஒவ்வொரு 500 மீட்டர் இடைவெளியில் ஒரு வெளியேறும் அமைப்பு உள்ளது.
* தீயணைப்பு கருவிகள் சரங்கச்சாலையில் போதுமான இடங்களில் பொருத்தப்பட்டுள்ளது.

## இதனையும் காண்க
* சோலாங் பள்ளத்தாக்கு
* ரோதங் கணவாய் 
* லே-மணாலி நெடுஞ்சாலை

## மேற்கோள்கள்

## வெளி இணைப்புகள்
* BRO's Rohtang Tunnel pages
*2011 news report – at around 1'10" the footage gives a good idea of the planned portal
*Video of Sonia Gandhi laying tunnel's foundation stone

பகுப்பு:இந்தியவிலுள்ள சுரங்கப் பாதைகள்
பகுப்பு:இமாச்சலப் பிரதேசம்
யுபாலைட்டு

**யுபாலைட்டு** *(Upalite)* என்பது Al(UO2)3(PO4)2O(OH)•7H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். காங்கோ மக்களாட்சிக் குடியரசில் இக்கனிமம் கிடைக்கிறது. யுரேனியம், பாசுபரசு, அலுமினியம் ஆகிய தனிமங்களின் முதல் எழுத்துகளை அட்டிப்படையாகக் கொண்டு கனிமத்திற்கு இப்பெயரிடப்பட்டுள்ளது. காங்கோ மக்களாட்சிக் குடியரசின் தெற்கு கிவு மாகாணத்தில் காணப்படும் தீப்பாறைகளில் யுபாலைட்டு கிடைக்கிறது.  

## மேற்கோள்கள்

பகுப்பு:அலுமினியம் கனிமங்கள்
பகுப்பு:யுரேனியம்(VI) கனிமங்கள்
பகுப்பு:பாசுப்பேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
மேற்கு ஐரோப்பிய நேரம்

**மேற்கு ஐரோப்பிய நேரம்** (**மே.ஐ.நே**) (ஆங்கில மொழி: *Western European Time - WET*, ஒ.ச.நே±00:00) என்பது மேற்கு ஐரோப்பாவில் புழக்கத்தில் உள்ள நேர வலயம் ஆகும். இது கிரீன்விச் இடைநிலை நேரம் எனவும் அழைக்கப்படுகிறது. ஐரோப்பிய ஒன்றியத்தில் புழக்கத்தில் உள்ள மூன்று நேர வலயங்களில் இதுவும் ஒன்றாகும். ஏனையவை: மத்திய ஐரோப்பிய நேரம், கிழக்கு ஐரோப்பிய நேரம் ஆகியவை ஆகும்.

## குளிர்கால நேரம்
பின்வரும் மேற்கு ஐரோப்பிய நாடுகளும் பிராந்தியங்களும் ஒசநே±00:00 நேரவலயத்தை குளிர்கால மாதங்களில் பயன்படுத்துகின்றன:

*போர்த்துகல், 1912 முதல் (அசோரசு தவிர்த்து, ஒ.ச.நே - 01:00)
*ஐக்கிய இராச்சியம், (1847 முதல் இங்கிலாந்து, இசுக்கொட்லாந்து, வேல்ஸ், கால்வாய் தீவுகள், மாண் தீவு), (1916 முதல் வட அயர்லாந்து
*அயர்லாந்து, 1916 முதல், (1968 முதல் 1971 வரை தவிர்த்து)
*கேனரி தீவுகள், 1946 முதல் (எசுப்பானியாவின் ஏனைய பகுதிகளில் மஐநே, ஒசநே+01:00)
*பரோயே தீவுகள், 1908 முதல்
*மதீரா தீவுகள், 1912 முதல்
*வடகிழக்கு கிறீன்லாந்து
*ஐசுலாந்து, 1968 முதல் (ஆண்டு முழுவதும்)

## கோடை நேரம்
ஐசுலாந்து தவிர்ந்த மேற்குறிப்பிட்ட அனைத்து நாடுகளும் கோடைகாலத்தில் பகலொளி சேமிப்பு நேரத்தைக் கடைப்பிடிக்கின்றன. மார்ச் மாதத்தின் இறுதி ஞாயிறு முதல் அக்டோபர் மாதத்தின் கடைசி ஞாயிறு வரை இந்நாடுகளில் நேரம் மேற்கு ஐரோப்பிய நேரத்தில் இருந்து 1 மணி நேரம் முன்னோக்கி நகர்த்தப்படுகின்றன. இது மேற்கு ஐரோப்பிய கோடை நேரம் (WEST, ஒசநே+01:00) என அழைக்கப்படுகின்றது. ஐக்கிய இராச்சியத்தில் இது பிரித்தானிய கோடை நேரம் எனவும், அயர்லாந்தில் ஐரிய சீர் நேரம் எனவும் அழைக்கப்படுகிரது.

## மேற்கோள்கள்

பகுப்பு:நேர வலயங்கள்
பகுப்பு:ஐரோப்பியப் புவியியல்
பகுப்பு:ஐரோப்பா
கிருட்டிணா கிருபளானி

**கிருட்டிணா கிருபளானி (Krishna Kripalani)** (1907 செப்டம்பர் 29 - 1992 ஏப்ரல் 27) இவர் ஓர் இந்திய சுதந்திர போராட்ட வீரரும், எழுத்தாளரும் மற்றும் நாடாளுமன்ற உறுப்பினருமாவார். இவர்,இரவீந்திரநாத் தாகூர், மகாத்மா காந்தி மற்றும் இந்திய இலக்கியங்கள் குறித்து ஏராளமான புத்தகங்களை எழுதினார்.

இராம்சந்த் பி. கிருபளானியின் மகனான கிருட்டிணா 1907 செப்டம்பர் 29 அன்று கராச்சியில் பிறந்தார். கராச்சி மற்றும் ஐதராபாத்தில் இருந்து தனது ஆரம்பக் கல்வியை முடித்த இவர் , மும்பை பல்கலைக்கழகத்தில் பட்டம் பெற்றார். பின்னர், இவர் உயர் படிப்புக்காக லண்டனுக்குச் சென்றார். வரலாறு, பொருளாதாரம், அரசியல் அறிவியல், சட்டம் மற்றும் மானுடவியல் ஆகியவற்றிற்காக லிங்கனின் விடுதியிலும் இலண்டன் பொருளியியல் பள்ளியிலும் படித்தார்.

## சுதந்திர இயக்கம் மற்றும் சாந்திநிகேதன்
நாட்டிற்கு திரும்பி, ஆரம்பத்தில் 1931 இல் கராச்சியில், இவர் லாகூரில் சட்டப் பயிற்சி செய்யத் தொடங்கினார். இருப்பினும், இவர் சுதந்திர இயக்கத்தில் பங்கேற்றதற்காக கைது செய்யப்பட்டார். அது இவரது சட்ட வாழ்க்கையை குறைத்தது. அந்த நேரத்தில், இவர் பெங்காலியைக் கற்க ஆர்வமாக இருந்தார். சிறையில் இருந்து விடுவிக்கப்பட்ட பின்னர் இவர் அந்த நோக்கத்துடன் சாந்திநிகேதனுக்கு சென்றார். இரவீந்திரநாத் தாகூர் இவரை மிகவும் கவர்ந்ததால், இவருக்கு விஸ்வ பாரதியில் விரிவுரையாளர் பதவியை வழங்கினார். கிருபளானி 1933 முதல் 1946 வரை விஸ்வ பாரதிக்காக பணியாற்றினார்.

## திருமணம்
சாந்திநிகேதனில் தங்கியிருந்தபோது, இரவீந்திரநாத் தாகூரின் இளைய மகளான மீரா தேவியின் மகள் நந்திதாவை சந்தித்தார். இருவரும் திருமணம் செய்ய முடிவு செய்தனர்.

## வாழ்க்கை
1946 ஆம் ஆண்டில், ஜே.பி. கிருபளானி மற்றும் ஜவகர்லால் நேருவின்  வேண்டுகோளின் பேரில், இவர் இந்திய தேசிய காங்கிரசில் அதன் பொதுச் செயலாளராக சேர்ந்தார். அடுத்தடுத்த ஆண்டுகளில், இவர் பல கட்சி பதவிகளின் பொறுப்பை ஏற்றுக்கொண்டார். இவர் பல முக்கிய சர்வதேச நிகழ்வுகளுக்கு அழைக்கப்பட்டார் . மேலும், பல்வேறு தலைப்புகளில் புத்திசாலித்தனமான சொற்பொழிவுகளை நிகழ்த்தினார். 1950இல், ஜப்பானுக்கு சென்ற போது, *இரவீந்திரநாத் தாகூர்: ஒரு சுயசரிதை* என்ற நூலை வெளியிட்டார் . 1962 மற்றும் 2011 க்கு இடையில் இந்த புத்தகம் 4 மொழிகளில் 44 பதிப்புகள் பதிப்பிக்கப்பட்டுள்ளது. அதன்பிறகு இவர் பல புத்தகங்களை எழுதியுள்ளார்.

1969 ஆம் ஆண்டில் பத்ம பூசண் விருது வழங்கி கௌரவிக்கப்பட்டார். 1974 முதல் 1980 வரை மாநிலங்களவையில் நியமன உறுப்பினராக இருந்தார். சாகித்திய அகாதமி 1954இல் நிறுவப்பட்டது . கிருட்டிணா கிருபளானி அதன் முதல் செயலாளராக நியமிக்கப்பட்டு 1971 வரை இருந்தார். அதன்பிறகு, சிம்லாவில் உள்ள தேசிய புத்தக அறக்கட்டளையில் பணியாற்றினார்.

## இறப்பு
இவரின் மனைவி நந்திதா 1967 இல் இறந்தார். இவர்களுக்கு குழந்தைகள் இல்லை. ஓய்வுக்குப் பிறகு, இவர் சாந்திநிகேதனில் குடியேறி, 1992 ஏப்ரல் 27, அன்று இறந்தார்.

## குறிப்புகள்

பகுப்பு:1992 இறப்புகள்
பகுப்பு:1907 பிறப்புகள்
மொத்த தேசிய வருமானம்

**மொத்த தேசிய வருமானம்** (**gross national income** (**GNI**), முன்னர் இதனை (**மொத்த தேசிய உற்பத்தி** (**gross national product** (**GNP**) என அழைக்கப்பட்டது. இதனை சுருக்கமாகக் கூறினால், ஒரு நாட்டின் மொத்த உள்நாட்டு உற்பத்தியுடன், வெளிநாடுகளிலிருந்து பலவவகையில் ஈட்டப்படும் வருமானத்துடன் கூட்டி வரும் தொகையுடன், வெளிநாடுகளுக்கு பலவகைகளில் செலுத்தப்படும் பணத்தை கழித்தால் வரும் தொகையே மொத்த தேசிய வருமானம் ஆகும்.(Todaro & Smith, 2011: 44).

மொத்த தேசிய வருமானத்துடன், மொத்த உள்நாட்டு உற்பத்தியை ஒப்பிடுவது என்பது ஒரு நாட்டின் மொத்த உள்நாட்டு உற்பத்தி எந்த அளவிற்கு உள்நாட்டு அல்லது சர்வதேச நடவடிக்கைகளை குறிக்கிறது என்பதைக் காட்டுகிறது. சர்வதேச புள்ளிவிவரங்களில் மொத்த தேசிய வருமானம் எனும் சொல்லால், படிப்படியாக ஜி.என்.பி எனப்படும் மொத்த தேசிய உற்பத்தி எனும் சொல் நீக்கப்பட்டது. கருத்தியல் ரீதியாக இரண்டு சொற்களும் ஒரே மாதிரியாக இருக்கும்போது, அது வித்தியாசமாக கணக்கிடப்படுகிறது.
ஐரோப்பிய ஒன்றியத்தின் வரவு-செலவு திட்டத்தில், சொந்த பங்களிப்புகளின் மிகப்பெரிய பகுதியை கணக்கிடுவதற்கான அடிப்படையாக  மொத்த தேசிய வருமானம் விளங்குகிறது.

## மொத்த தேசிய வருமானம் மற்றும் மொத்த உள்நாட்டு உற்பத்திக்கான ஒப்பீடு

## மேற்கோள்கள்

## வெளி இணைப்புகள்
* Estimates of National Income of India - 2019-20
* India GNP 1962-2020
*India Gross National Product - 1957 – 2019 
* மொத்த தேசிய வருமானம் - காணொலி 
பகுப்பு:நாடு வாரியாக பொருளாதாரம்
ஜிதேந்திர பிரசாதா

**ஜிதேந்திர பிரசாதா (Jitendra Prasada)** (1938 நவம்பர் 12- 2006 சனவரி 16  ) ஓர் இந்திய அரசியல்வாதியான இவர் இந்திய தேசிய காங்கிரசின் முன்னாள் துணைத் தலைவராக இருந்தார்.  1991இல் ராஜீவ் காந்தி மற்றும் 1994இல் பி.வி.நரசிம்ம ராவ்  போன்ற இந்தியாவின் இரண்டு பிரதமர்களின் அரசியல் ஆலோசகராகவும், இருந்தார்.

பிரசாத் , 2000 நவம்பர் 9, அன்று காங்கிரசு கட்சியின் தலைவர்த் தேர்தலில் சோனியா காந்திக்கு எதிராகப் போட்டியிட்டார். ஆனால் இவர் தோற்கடிக்கப்பட்டார். இவர் 2001 சனவரி 16 அன்று புதுடில்லியில் நோயால் இறந்தார்.

## தனிப்பட்ட வாழ்க்கை
ஜிதேந்திர பிரசாத், குன்வர் ஜோதி பிரசாத் மற்றும் பமீலா தேவி ஆகியோருக்கு சாஜகான்பூரில் 1938 நவம்பர் 12 அன்று பிறந்தார். இவரது பாட்டி பூர்ணிமா தேவி இரவீந்திரநாத் தாகூரின் மருமகள் மற்றும் தாய் பமீலா தேவி கபுர்தலா மாநில அரச குடும்பத்தைச் சேர்ந்தவர் ஆவார்.

இவர், சாம் இக்கின்பாதாம் வேளாண்மை, தொழில்நுட்பம் மற்றும் அறிவியல் நிறுவனத்தில் கல்வி பயின்றார்.  நைனித்தால், செர்வுட் கல்லூரி, இலக்னோ கொல்வின் தாலுக்தார் கல்லூரி போன்ற கல்வி நிறுவனங்களிலும் பயின்றார். இவர் 1973 சனவரி 27, அன்று காந்தா என்பவரை மணந்தார். இந்த தம்பதியருக்கு ஜிதின் பிரசாதா என்ற மகனும், ஜானவி என்ற மகளும் உள்ளனர். ஜிதேந்திர பிரசாத்தின் குடும்பம் சாஜகான்பூரின் பிரசாத் பவனில் வசிக்கிறது.

## அரசியல் வாழ்க்கை
பிரசாத் 1970இல் உத்தரபிரதேச சட்ட மேலவையின் உறுப்பினராக அரசியலில் நுழைந்தார். ஷாஜகான்பூர் தொகுதியில் இருந்து 1971இல் 5 வது மக்களவைக்கு தேர்ந்தெடுக்கப்பட்டார். அதே தொகுதியில் இருந்து 1980 மற்றும் 1984 ஆம் ஆண்டுகளில் மக்களவைக்கு மீண்டும் தேர்ந்தெடுக்கப்பட்டார். 1994 முதல் 1999 வரை மாநிலங்களவையில் உறுப்பினராக இருந்தார். சாஜகான்பூர் தொகுதியில் இருந்து 1999இல் மீண்டும் 13 வது மக்களவைக்கு தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
* Biographical sketch from Parliament of India records

பகுப்பு:13வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:2001 இறப்புகள்
பகுப்பு:1938 பிறப்புகள்
சோபெக்நெபரு

**அரசி சோபெக்நெபரு** (**Sobekneferu**) *சோபெக்*  எனற எகிப்திய மொழி சொல்லிற்கு பேரழகி எனப்பொருளாகும். பண்டைய எகிப்தின் இரண்டாம் இடைநிலைக் காலத்தின் போது பண்டைய எகிப்தை ஆண்ட பனிரெண்டாம் வம்சத்தின் இறுதி அரசி ஆவார். மன்னர் நான்காம் அமெனம்ஹத்த்தின் பட்டத்தரசியான சோபெக்நெபரு எகிப்தை கிமு 1806 முதல் 1802 முடிய 4 ஆண்டுகள் மட்டுமே எகிப்தை ஆண்டார்.  இவரது கல்லறைப் பிரமிடு, வடக்கின் மஸ்குனா உள்ளதாக தொல்லியல் அறிஞர்கள் கருதுகிறார்கள்.இவர் இளம் வயதில் மறைந்தார்.  மன்னர் நான்காம் அமெனெம்ஹத் வாரிசு இன்றி மறைந்ததால், மன்னர் மூன்றாம் அமெனெம்ஹத்தின் மகளான சோபெக்நெபரு எகிப்தின் அரியணை ஏறினார். வாரிசு இன்றி இறந்த அரசி சோபெக்நெபருவிற்குப் பின் பதிமூன்றாம் வம்சத்தவர்களின் ஆட்சி துவகியது. 
 

## எகிப்திய அரசிகள்
* ஆட்செப்சுட்டு
* முதலாம் நெபெரு
* செசெசெட்
* நெஃபர்டீட்டீ
* நெபர்தரி
* ஏழாம் கிளியோபாற்றா

## இதனையும் காண்க
* எகிப்தின் பனிரெண்டாம் வம்சம்
* பண்டைய எகிப்திய அரசமரபுகள்
## மேற்கோள்கள்

## ஆதார நூற்பட்டியல்
* Dodson, Aidan, and Dyan Hilton. 2004. *The Complete Royal Families of Ancient Egypt*, London: Thames & Hudson
*W. Grajetzki, *The Middle Kingdom of Ancient Egypt: History, Archaeology and Society*, London: Duckworth, 2006 , 61-63
* Shaw, Ian, and Paul Nicholson. 1995. *The Dictionary of Ancient Egypt*. Harry N. Abrams, Inc., Publishers.
* Shaw, Ian, ed. 2000. *The Oxford History of Ancient Egypt,* Oxford University Press.  Graffito ref. p. 170.

பகுப்பு:வரலாற்றில் பெண்கள்
பகுப்பு:பெண் பரோவாக்கள்
பகுப்பு:எகிப்தின் வரலாறு
பகுப்பு:எகிப்தின் பன்னிரண்டாம் வம்சம்
சுட்டெவானீ வெர்னர்

**சுட்டவானீ சி. வெர்னர்** *(Stephanie C. Werner)* (பிறப்பு: 1974 )  ஒரு செருமானியக் கோளியலாளரும் புவியியலாளரும் ஆவார். இவர் செவ்வாய் ஆய்வுக்காகவும் ஆர்க்டிக் ஆய்வுக்காகவும் பெயர்பெற்றவர். இவர் நார்வே ஓசுலோ பல்கலைக்கழகத்தின் புவிப் படிமலர்ச்சி, இயங்கியல் துறையின் பேராசிரியர் ஆவார்.

இவர் செவ்வாய் மோயாவே கணத்தாக்கக் குழிப்பள்ள விண்கற்களையும்  ஆய்வு செய்தார்.  மேலும் இவர் சூரியக் குடும்பக் கோள் நகர்வு காலகட்டம் முன்பு கருதியதை விட மிகமுந்தியது எனக் கணித்தார்.

## கல்வியும் வாழ்க்கைப்பணியும்
வெர்னர் 1999 இல் கீல் பல்கலைக்கழகத்தில் இருந்து புவி இயற்பியலில் பட்டயம் பெற்றார். இவர் தன் முனைவர் (Dr. rer. nat.) பட்டத்தை 2005 இல் பெர்லின் கட்டற்ற பல்கலைக்கழகத்தில் பெற்றார்; இவரது முனைவர் பட்ட ஆய்வுத் தலைப்பு *செவ்வாய் [[நிலவியல்]] படிமலர்ச்சி வரலாறு, மண்ணடுக்குக் காலவியல் முதன்மைக் கூறுபாடுகள்* என்பதாகும்.

பெர்லின் கட்டற்ற பல்கலைக்கழகத்தில் முதுமுனைவர் பட்டம் பெற்றதும், இவர் 2009 இல் நார்வே நில அளக்கைத் துறையில்  சேர்ந்து பிறகு ஓசுலோ பல்கலைக்கழகத்தில் ஆய்வாளரானார். அங்கு இவர் 2014 இல் இணைப்பேராசிரியராகவும் 2017 இல் முழுநிலைப் பேராசிரியராகவும் ஆனார்.

## தகைமைகள்
In 2019, வெர்னர் 2019 இல் நார்வே அறிவியல், இலக்கியக் கல்விக்கழக உறுப்பினாராகத் தேர்வு செய்யப்பட்டார். 
சிறுகோள்  11449 சுட்டெவ்வெர்னர் இவரது பெயரால் அழைக்கப்படுகிறது. 
## மேற்கோள்கள்

## வெளி இணைப்புகள்
*

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:செருமானியப் புவியியலாளர்கள்
பகுப்பு:செருமானியப் பெண் புவியியலாளர்கள்
பகுப்பு:நார்வே புவியியலாளர்கள்
பகுப்பு:பெண் கோள் அறிவியலாளர்கள்
பகுப்பு:பெண் புவியியலாளர்கள்
இடங்கழி நாயனார் கோயில், கொடும்பாளூர்

**இடங்கழி நாயனார் கோயில்** புதுக்கோட்டை மாவட்டம் கொடும்பாளூரில் அமைந்துள்ள கோயிலாகும்.

## அமைவிடம்
இக்கோயில் இடங்கழி நாயனார் என்னும் நாயனாருக்காக அமைந்துள்ள கோயிலாகும்.

## அடியார் தொண்டு
இடங்கழி நாயனார் கொடும்பாளூரைத் தலைநகராகக் கொண்டு ஆட்சி செய்தவர். பல சிவன் கோயில்களை எழுப்பி சிவ வழிபாட்டினைப் போற்றியவர். சிவனடியாருக்காக நெல் திருடியவரைத் தண்டிக்காமல் நெற்களஞ்சியத்தைத் திறந்துவைத்த மன்னர் குலத்தைச் சேர்ந்தவரான இவர் நாட்டில் இருந்த சிவனடியார் ஒருவர் சிவனுக்கு மகேசுவர பூசையைத் தொடர்ந்து செய்து வந்தார். ஒரு நிலையில் பொருள் இல்லாமல் போகவே, இடங்கழி நாயனாரின் அரண்மனைக்குள் புகுந்து நெல் மூட்டைகளைத் திருடினார். காரணத்தை அறிந்த மன்னர் இடங்கழியார் அந்த சிவனடியாரை விடுதலை செய்ததோடு தன் நெற்களஞ்சியத்தைத் திறந்துவிட்டு, கொள்ளையடித்துச் செல்ல முரசு அடித்து நாட்டு மக்களுக்குத் தெரிவித்தார். சிவனடியார்கள் நெல்லைக் கொண்டு செல்வதைக் கண்டு மகிழ்ந்தார்.

## கோயில் அமைத்தல்
இவருக்காக சில ஆண்டுகளுக்கு முன்பாக இக்கோயில் கட்டப்பட்டது. தொடர்ந்து புனரமைப்பு செய்து சுற்றுச்சுவர் எழுப்பி, குரு பூசையும் செய்யப்பட்டது.

## செல்லும் வழி
சென்னை-மதுரை வழித்தடத்தில் விராமலிமலைக்கு தெற்கே ஆறு கி.மீ. தொலைவில் கொடும்பாளூர் உள்ளது. கொடும்பாளூர் சந்திரம் பேருந்து நிறுத்தத்தில் இருந்து வடக்கில் ஒரு கி.மீ. தொலைவில் இக்கோயில் உள்ளது.
 
## அருகிலுள்ள கோயில்
இக்கோயிலுக்கு அருகில் முசுகுந்தேஸ்வரர் கோயில் உள்ளது.

## மேற்கோள்கள்

பகுப்பு:புதுக்கோட்டை மாவட்டத்திலுள்ள இந்துக் கோயில்கள்
இமான்சு ராய்

**இமான்சு ராய் (Himanshu Rai)** (1892 -16 மே 1940)  இந்திய சினிமாவின் முன்னோடிகளில் ஒருவரான இவர் நடிகை தேவிகா ராணியுடன் சேர்ந்து 1934 ஆம் ஆண்டில்பம்பாய் டாக்கீஸ் என்ற திரைப்பட தயாரிப்பு அரங்கத்தை நிறுவியவர் என அறியப்படுகிறார். காடஸ் (1922), *தி லைட் ஆஃப் ஆசியா* (1925), *ஷிராஸ்* (1928), *எ த்ரோ ஆஃப் டைஸ்* (1929) மற்றும் *கர்மா* (1933) உள்ளிட்ட பல திரைப்படங்களுடன் இவர் தொடர்பு கொண்டிருந்தார். தேவிகா ராணியை (1908-1994) திருமணம் செய்து கொண்டார்.

## சுயசரிதை
ஒரு பிரபுத்துவ **பெங்காலி ** குடும்பத்தில் பிறந்த இவர் தனது பள்ளிப்படிப்பிற்காக சாந்திநிகேதனில் பல ஆண்டுகள் கழித்தார். கொல்கத்தாவிலிருந்து சட்டப் பட்டம் பெற்ற பிறகு, இவர் ஒரு வழக்கறிஞராக இலண்டன் சென்றார். அங்கு நாடக ஆசிரியரும் திரைக்கதை எழுத்தாளருமான நிரஞ்சன் பாலை சந்தித்தார்.

அந்தச் சந்திப்பு பிரான்ஸ் ஓஸ்டனுடன் இணைந்து *[[ஆசிய ஜோதி|தி லைட் ஆஃப் ஆசியா]]* என்ற திரைப்படத்தை உருவாக்க வழிவகுத்தது. இந்த படத்தில் ராய் ஒரு முக்கிய நடிகராகவும் இருந்தார்.  *பிரபஞ்ச பாஷ்* என்ற தனது மூன்றாவது படத்தைத் தயாரிக்கும் போது, நோபல் பரிசு பெற்ற இரவீந்திரநாத் தாகூரின் பேத்தியான தேவிகா இராணியை காதலித்து மணந்து கொண்டார்.

## பம்பாய் டாக்கீஸ்
வலது|thumb| தேவிகா ராணி, கர்மா என்ற படத்தில் இமான்சு இராயை முத்தமிடும் ஒரு காட்சி (1933) 
*பம்பாய் டாக்கீஸ்* என்ற திரைப்பட தயாரிப்பு அரங்கத்தில், ராய் சசாதர் முகர்ஜியுடன் கூட்டுசேர்ந்தார். மேலும் முகர்ஜியின் மைத்துனர் அரங்கத்தில் தொழில்நுட்ப வல்லுநராக பணியாற்றினார். ஒரு படத்தில் இவரின் மனைவியுடன் நடித்த நஜம் உல் அசன் என்ற நடிகருக்கும் இடையிலான காதல் தொடர்புகள் இருப்பதாக சந்தேகித்து, அவரை அப்படத்திலிருந்து  நீக்கிவிட்டு தன்னுடைய உறவினர் அசோக் குமாரை அந்தப் பாத்திரத்தில் நடிக்க வைத்தார். இதன் பிறகு அசோக் குமார் திரைப்படங்களில் வெற்றிகரமான ஒரு வாழ்க்கையைப் பெற்றார்.

ராய் இறந்த பிறகு, திரைப்பட அரங்கின் கட்டுப்பாட்டிற்கு ஒரு போராட்டம் ஏற்பட்டது. இவரின் மனைவி தேவிகா ராணி சஷாதர் முகர்ஜியுடன் மோதலில் ஈடுபட்டார். இந்த கால கட்டத்தில் 1943 இல் அரங்கத்தின் மிகப்பெரிய வெற்றியான *கிஸ்மெட்* என்ற படத்தை தயாரித்தார். பின்னர் முகர்ஜி தனியே பிரிந்து பிலிமிஸ்தான் ஸ்டுடியோ என்ற ஒரு திரைப் பட படபிடிப்பு அரங்கத்தை கூட்டாக உருவாக்கினார்.

1945ஆம் ஆண்டில், தேவிகா ராணி  உருசியரும் மற்றும் இந்திய ஓவியருமான இசுவேதோசுலாவ் ரோரிக்கை என்பவரை திருமணம் செய்து கொண்டு பெங்களூருவில் வாழத் தொடங்கினார்.  இதன் பின்னர் பம்பாய் டாக்கீசின் புகழ் மெதுவாக மங்கத் துவங்கியது. அசோக் குமார் மற்றும் முகர்ஜி ஆகியோர் பம்பாய் டாக்கீஸை புதுப்பிக்க முயன்றனர். *மஹால்* என்ற ஒரு பெரிய வெற்றிப் படத்தைத் தயாரித்தனர். இறுதியில் அரங்கம் மூடப்பட்டது.

## குறிப்புகள்

## வெளி இணைப்புகள்
*
* Himansu Rai profile, (Bengali) 
*Bombay talkies and her forgotten heroes

பகுப்பு:இந்தித் திரைப்பட நடிகர்கள்
பகுப்பு:1940 இறப்புகள்
பகுப்பு:1892 பிறப்புகள்
கிருட்டிணா ரிபௌத்

**கிருட்டிணா ரிபௌத் (Krishna Riboud)** (1926 அக்டோபர் 12 -  2000 சூன் 27) ராய் என்றும் அழைக்கப்படும் இவர் ஓர் இந்திய வரலாற்றாசிரியரும் மற்றும் ஓவியங்கள் சேகரிப்பாளராகவும் இருந்தார். மேலும், இந்திய மற்றும் சீனத் தொல்பொருட்கள் மற்றும் துணிகள் ஆகியவற்றில் நிபுணத்துவம் பெற்றவர்.

ராய் தனது துணி சேகரிப்பை 1950களில் வங்காளத்திலிருந்து பலுச்சாரிப் புடவைகளை வாங்குவதிலிருந்துத் தொடங்கினார். இவர் 1958 கேன்ஸ் திரைப்பட விழாவின் நடுவர் குழுவில் உறுப்பினராக இருந்தார்.

## ஆரம்பகால வாழ்க்கை மற்றும் கல்வி
கிருட்டிணா ராய் 1926 அக்டோபர் 12 ஆம் தேதி கிழக்கு வங்காளத்தில் பொது சுகாதார இயக்குநராக பணிபுரிந்த இராஜேந்திர ராய் மற்றும் இனா தாகூர் ராய் ஆகியோரின் மகளாக டாக்காவில் பிறந்தார். இவரின் தாயார் இரவீந்திரநாத் தாகூரின் பேத்தியாவார். இவரது பத்து வயதில் இவரின் தந்தை இறந்துவிட்டார். பின்னர், சொல்கத்தாவிலுள்ள  இவரது தாய்மாமன் சௌம்யேந்திரநாத் தாகூரால் வளர்க்கப்பட்டார். இவரது மாமா இவரது வாழ்க்கையில் செல்வாக்கு பெற்றிருந்தார். 1983ஆம் ஆண்டில், *தி நியூயார்க்கர்* என்ற பத்திரிக்கையில் இவர் இவ்வாறு கூறினார், "ஒரு புரட்சிகர மார்க்சியவாதியான  என் மாமாவிடம் நான் ஆர்வமாக இருந்தேன். அவருடைய மார்க்சியம் இப்போது நமக்குத் தெரிந்த பொதுவுடமையிலிருந்து மிகவும் வித்தியாசமானது." தனது மாமாவை பிரிட்டிசு காவலர்கள் கைது செய்து கொல்கத்தா இரயில் நிலையத்தில் கைது செய்து இரயிலில் ஏற்றியதையும் இவர் நினைவு கூர்ந்தார்.

## தனிப்பட்ட வாழ்க்கை
1947 வசந்த காலத்தில் *ஹார்பர்ஸ் பஜார் என்ற பத்திரிக்கையின்* ஆசிரியர் வழங்கிய ஒரு விருந்தில் பிரெஞ்சு புகைப்படக் கலைஞர் ஹென்றி கார்டியர்-பிரெசன் விருந்தில் ராய் கலந்து கொண்டார். விருந்தில், இவர் இசுக்லம்பெர்கரின் தலைவர் ஜீன் ரிபௌத் என்பவரைச் சந்தித்தார்.  ராய் மற்றும் ரிபௌத் 1949 இல் திருமணம் செய்து கொள்ள முடிவு செய்து 1949 அக்டோபர் 1 அன்று திருமணம் செய்து கொண்டனர்.  இத்தம்பதியருக்கு கிறிஸ்டோப் என்ற ஒரு மகன் நியூயார்க்கில் 1950 இல் பிறந்தார்.

இந்த இணை, அரசியல் பிரமுகர்கள் அடங்கிய ஒரு விரிவான நட்பு வட்டத்தைக் கொண்டிருந்தாகக் அறியப்படுகிறது. பிரான்சுவா மித்திரோன், இந்திரா காந்தி மற்றும் நே வின் மற்றும் இயவ்சு தங்குய், கென்றி கார்டியர்-பிரெசன், இசாமு நொகுச்சி, எம்.எப் உசைன், ஜோன் மிரோ மற்றும் மாக்சு ஏர்ண்ஸ்ட் போன்றவர்கள். இவர்களிடம் ஒரு கலைத் தொகுப்பும் இருந்தது. அவற்றில் சில பின்னர் கிருட்டிணா ரிபௌத் குய்மெட் அருங்காட்சியகத்திற்கு நன்கொடையாக வழங்கினார். அங்கு ஜீன் மற்றும் கிருட்டிணா ரிபௌத்தின் தொகுப்பின் தனி காட்சிக்கூடம் பராமரிக்கப்பட்டு வருகிறது.

ஜீன் மற்றும் கிருஷ்ணா ரிபௌத், ஜீன் ரிபௌத் 1986 இல் பாரிஸில் இறந்தார், இவர்களது ஒரே மகன் கிறிஸ்டோப் 1990இல் சுவிட்சர்லாந்தில் ஒரு கார் விபத்தில் இறந்தார். அடுத்த பத்தாண்டுகளில், கிருட்டினா தனது காலத்தை பிரான்ஸ் மற்றும் இந்தியா ஆகியவற்றில் கழித்தார்.

கிருட்டிணா ரிபௌத் 2000 சூன் 27 அன்று பிரான்சின் பாரிஸில் உள்ள தனது வீட்டில் காலமானார்.

## குறிப்புகள்

## வெளி இணைப்புகள்
* Biography on Persee.fr

பகுப்பு:தாகூர் குடும்பம்
பகுப்பு:டாக்கா நபர்கள்
பகுப்பு:2000 இறப்புகள்
பகுப்பு:1926 பிறப்புகள்
பகுப்பு:பெண் வரலாற்றாளர்கள்
பகுப்பு:இந்திய வரலாற்றாளர்கள்
ஜிதின் பிரசாதா

**ஜிதின் பிரசாதா** (*Jitin Prasada*) (பிறப்பு: நவம்பர் 29, 1973) ஓர் இந்திய அரசியல்வாதியும் மற்றும் முன்னாள் மத்திய அமைச்சரும் ஆவார். இவர் பதினைந்தாவது மக்களவையில் உத்தரப் பிரதேச மாநிலம் லக்கிம்பூர் கேரி மாவட்டத்தின் தௌரக்ரா மக்களவைத் தொகுதியை பிரதிநிதித்துவப்படுத்தினார்.. அங்கு இவர் 1,84,509 வாக்குகள் வித்தியாசத்தில் வெற்றி பெற்றார்.

## ஆரம்ப கால வாழ்க்கை
ஜிதின் அரசியல்வாதியான ஜிதேந்திர பிரசாதா மற்றும் அவரது மனைவி காந்தா பிரசாதா ஆகியோருக்கு உத்தரப்பிரதேசத்தின் சாஜகான்பூரில் பிறந்தார். இவரது தாய் இமாச்சலப் பிரதேசத்தைச் சேர்ந்தவர். ஜிதின் தேராதூனிலுள்ள தூன் பள்ளியில் படித்தார்.  தில்லி பல்கலைக்கழகத்தின் சிறிராம் வணிகக் கல்லூரியில் இளங்கலையை முடித்தார். பின்னர், புது தில்லி, சர்வதேச மேலாண்மை நிறுவனத்தில் முதுகலை வணிகம் முடித்தார்.

இவரது தாத்தா ஜோதி பிரசாதா காங்கிரசு கட்சி உறுப்பினராக இருந்து சட்டமன்ற மற்றும் உள்ளாட்சி அமைப்புகளில் பணியாற்றினார். இவரது பாட்டி பமீலா பிரசாதா கபுர்த்தலாவின் சீக்கிய அரச குடும்பத்தைச் சேர்ந்தவர். இவரது தாத்தா ஜுவாலா பிரசாதா காலனித்துவ காலத்தில் இந்தியக் குடிமைப் பணி அதிகாரியாக பணியாற்றியவர். மேலும் இவரது பெரிய பாட்டி பூர்ணிமா தேவி, நோபல் பரிசு பெற்ற இரவீந்திரநாத் தாகூரின் சகோதரர் ஹேமந்திரநாத் தாகூரின் இளைய மகள் ஆவார்.  

### அரசியல் வாழ்க்கை
2001 ஆம் ஆண்டில், ஜிதின் பிரசாதா இந்திய இளைஞர் காங்கிரசின்  பொதுச் செயலாளராக தனது அரசியல் வாழ்க்கையைத் தொடங்கினார். 2004ஆம் ஆண்டில், தனது சொந்த ஊரான உத்தரப்பிரதேசத்தின் சாஜகான்பூர் நாடளுமன்றத் தொகுதியிலிருந்து பதினான்காவது மக்களவைக்கு உறுப்பினராகத் தேர்ந்தெடுக்கப்பட்டார்.

நாடாளுமன்ற உறுப்பினராக தேர்ந்தெடுக்கப்பட்ட ஜிதின் பிரசாதா எஃகு  துறைக்கு அமைச்சரானார். மேலும் அமைச்சரவையில் (ஏப்ரல் 2008) இளைய அமைச்சர்களில் ஒருவராக இருந்தார். 2009 ஆம் ஆண்டில், தனது சொந்தத் தொகுதியான சாஜகான்பூர் மறுவரையறுக்கப்பட்டதால், இவர் தௌரக்ராவிலிருந்து தேர்தலில் நின்று வெற்றி பெற்றார். 2008 ஆம் ஆண்டில் மத்திய அமைச்சராக இருந்த காலத்தில்  தனது தொகுதியான தௌரக்ராவில் (மக்களவைத் தொகுதி) ஒரு எஃகு தொழிற்சாலைக்கு அடிக்கல் நாட்டினார்.

லக்கிம்பூர் கேரி மாவட்டத்தின் குறுகிய  ரயில் பாதையை அகல இரயில் பாதையாக மாற்றுவதற்கான இவரது வாக்குறுதி 2009 நாடாளுமன்றத் தேர்தலின் போது இவருக்கு பெரும் ஆதரவளித்தது. 14 வது மக்களவைக்கு, மனுக்களுக்கான குழு (உறுப்பினர்) பதவிகளை ஜிதின் வகித்தார்; தகவல் தொழில்நுட்பம் மற்றும் தகவல் தொடர்பு குழு (உறுப்பினர்); ஆலோசனைக் குழு, உள்நாட்டு விமானப் போக்குவரத்து அமைச்சகம் மற்றும் எஃகு அமைச்சகம் போன்றவை.

2014 மக்களவைத் தேர்தலில் பாரதிய ஜனதா கட்சியின் ரேகா வர்மாவிடம் இவர் தனது தொகுதியை இழந்தார்.

## தனிப்பட்ட வாழ்க்கை
ஜிதின் பிரசாதா பிப்ரவரி 2010 இல் பத்திரிகையாளரான நேகா சேத் என்பவரை மணந்தார். நேகா டைம்ஸ் ஆஃப் இந்தியா, மற்றும் சிஎன்என்-ஐபிஎன் போன்ற செய்தி நிறுவனங்களில் பணிபுரிந்தவராவார்.

## குறிப்புகள்

## வெளி இணைப்புகள்
* Official biography of Shri Jitin Prasad
* biography from Govt. of India records
* Jitin Prasada: Petroleum & Natural Gas 
* Gods the most misused name

பகுப்பு:வாழும் மக்கள்
பகுப்பு:1973 பிறப்புகள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:18ஆவது மக்களவை உறுப்பினர்கள்
நக்காடா

**நக்காடா** (**Naqada**) (, *Naqāda,*  *Nekatērion*) தெற்கு எகிப்தின் கியூ ஆளுநகரத்தில்,  நைல் நதியின் மேற்கு கரையில் அமைந்த பண்டையத் தொல்லியல் நகரம் ஆகும். நக்காடா நகரத்தின் பெயரைக் கொண்டு எகிப்தில் கிமு 4,400 முதல் கிமு 3,000 முடிய நிலவிய தொல்லியல் பண்பாட்டிற்கு நக்காடா பண்பாடு என்று எகிப்தியவியல் அறிஞர்கள் பெயரிட்டனர். 

## வரலாறு மற்றும் அகழாய்வுகள்
வரலாற்றுக்கு முந்தைய எகிப்தின் நக்காடா நகரத்தில், கிமு 3,500 முதல் எகிப்தியக் கடவுள்களான **[[இரா]]**  மற்றும் அமூன் வழிபாட்டு மையமாக விளங்கியது. மேலும் பெரிய அளவில் கோயில்கள் எழுப்பப்பட்டது. 

நக்காடா நகரத்தின் தொல்லியல் அகழாய்வுகள் மூலம், வரலாற்றுக்கு முந்தைய எகிப்தில் கிமு 4,400 முதல் கிமு 3,000 வரையில் விளங்கிய நக்காடா பண்பாட்டின் இறுதியில் துவக்ககால அரசமரபுகள்  குறித்த செய்திகள் அறியமுடிகிறது.

## படக்காட்சிகள்

File:Dagon Museum, Neolithic Sickle.JPG|thumb|நக்காடா பண்பாட்டு காலத்திய தீக்கல்லால் செய்யப்பட்டு அரிவாள்

File:Acheulean hand-axe from Egypt. Found on a hill top plateau, 1400 feet above sea level, 9 miles NNW of the city of Naqada, Egypt. Paleolithic. The Petrie Museum of Egyptian Archaeology, London.jpg|thumb|நக்காடா நகரத்தில் கண்டுபிடித்த கைக்கோடாரி

File:Black granite, seated statue of Sennefer with cartouche of Amenhotep (Amenophis) II on right arm. From the temple of Seth at Naqqada, Egypt. The Petrie Museum of Egyptian Archaeology, London.jpg|thumb|நக்காடாவில் கண்டெடுத்த இரண்டாம் அமெனம்ஹத்தின் கருங்கல் சிற்பம்

File:Naqada I bone figure.jpg|thumb|முதல் நக்காடா பண்பாட்டுக் காலத்தில் எலும்பில் செய்யப்பட்ட பெண் சிற்பம் 


## இதனையும் காண்க
* மூன்றாம் நக்காடா
* நெக்கென்
* பண்டைய எகிப்திய நகரங்கள்
* நக்காடா பண்பாடு
* வரலாற்றுக்கு முந்தைய எகிப்து
* பண்டைய எகிப்திய அரசமரபுகள்

## மேற்கோள்கள்

பகுப்பு:பண்டைய நகரங்கள்
பகுப்பு:எகிப்திய நகரங்கள்
பகுப்பு:எகிப்தில் உள்ள தொல்லியல் களங்கள்
சாரா அலி கான்

**சாரா அலி கான் பட்டோடி (Sara Ali Khan Pataudi)** (பிறப்பு:1995 ஆகத்து 12) இவர் இந்தித் திரைப் படங்களில் பணிபுரியும் ஓர் இந்திய நடிகையாவார். பட்டோடி மற்றும் தாகூர் குடும்பத்தில் பிறந்த இவர், நடிகர்கள் அமிர்தா சிங் மற்றும் சைஃப் அலிகான் ஆகியோரின் மகளாவார். மேலும் மன்சூர் அலி கான் பட்டோடி மற்றும் ஷர்மிளா தாகூர் ஆகியோரின் பேத்தியுமாவார்.

கொலம்பியா பல்கலைக்கழகத்தில் பட்டம் பெற்ற பிறகு, சாரா 2018 *கேதார்நாத்* மற்றும் *சிம்பா*  போன்ற பாலிவுட் திரைப்படங்களில் நடிக்க ஆரம்பித்தார். இரண்டு படங்களும் வணிக ரீதியாக வெற்றி பெற்றன. மேலும் *கேதார்நாத்* திரைப்படம் சிறந்த அறிமுகத்திற்கான பிலிம்பேர் விருதை இவருக்கு பெற்றுத் தந்தது. 2019இன் *ஃபோர்ப்ஸ் இந்தியா* ' பத்திரிக்கையின் பிரபலங்கள் 100 என்ற பட்டியலில் இவர் இடம் பெற்றார்.

## ஆரம்பகால வாழ்க்கை மற்றும் பின்னணி

சாரா அலி கான் 1995 ஆகத்து 12 அன்று மும்பையில் இந்தித் திரையுலகின் நடிகர்களான மன்சூர் அலி கான் பட்டோடி மற்றும் ஷர்மிளா தாகூர் ஆகிய இருவரின் மகனான சைஃப் அலிகான் மற்றும் அமிர்தா சிங்  ஆகியோருக்கு மகளாகப் பிறந்தார். இவர், பட்டோடி மற்றும் தாகூர் குடும்பத்தைச் சேர்ந்தவராவார். இவர், சமூகவாதியான *ருக்சனா சுல்தானா*வின் தாய்வழி பேத்தி ஆவார். இவருக்கு இப்ராகிம் என்ற ஒரு தம்பி உள்ளார். இவரது மற்றொரு சகோதரர் தைமூர், கரீனா கபூருடனான இரண்டாவது திருமணத்தின் மூலம் சைஃப்பிற்கு பிறந்த மகனாவார். சாரா கான் முக்கியமாக தந்தைவழியில் பஷ்தூண் மற்றும் பெங்காலி வம்சாவளியைச் சேர்ந்தவர். மேலும் இவரது தாய்வழியில் பஞ்சாபி வம்சாவளியைச் சேர்ந்தவர்.

சாரா தனது நான்கு வயதில் ஒரு விளம்பரத்தில் நடித்தார். சைஃப்பின் கருத்துப்படி, நடிகை ஐஸ்வர்யா ராய் சிகாகோவில் மேடையில் நடித்ததைக் கண்டதும் திரைப்படத் தொழிலைத் தொடர இவருக்கு உத்வேகம் பிறந்தது எனத் தெரிகிறது. 2004 ஆம் ஆண்டில், சாராவுக்கு ஒன்பது வயதாக இருந்தபோது, இவரின் பெற்றோர் விவாகரத்து செய்தனர். அமிர்தா சிங்கிடம் குழந்தைகள் வளர சட்டப்பூர்வ அனுமதி வழங்கப்பட்டது.

ஒரு இளைஞியாக, சாரா அலி கான் தனது எடையுடன் போராடினார். மேலும் உடல் பருமனை குறைக்க ஒரு கடுமையான கால அட்டவணையின் கீழ் தினசரி உடற்பயிற்சிகளையும் செய்ய வேண்டியிருந்தது.  சினைப்பை நோய்க்குறி இவரது எடை அதிகரிப்புக்கு ஒரு காரணம் என்று இவர் குறிப்பிடுகிறார். சாரா அலி கான் நியூயார்க்கில் உள்ள கொலம்பியா பல்கலைக்கழகத்தில் வரலாறு மற்றும் அரசியல் அறிவியலைப் படித்தார்.  2016ஆம் ஆண்டில், இவர் தனது பட்டப்படிப்பை முடித்தார். பின்னர் சிலகாலம் தனது  எடை குறைப்புப்  பயிற்சியினை மேற்கொண்டார். அதைத் தொடர்ந்து இவர் இந்தியா திரும்பினார்.

## தொழில்

thumb|2018 இல் ''சிம்பா'' படத்தின் முன்னோட்ட வெளியீட்டில் கான்
சாரா அலி கானின் அறிமுகமானது 2018 ஆம் ஆண்டில் அபிஷேக் கபூரின் காதல் படமான கேதார்நாத் என்ற திரைப்படத்தில் இருந்தது. அதில் இவர் ஒரு முஸ்லீம் சுமை தூக்குபவரைக் காதலிக்கும் ஒரு இந்து பெண்ணாக நடித்தார். இதில் சுஷாந்த் சிங் ராஜ்புத்தும் நடித்திருந்தார். இந்தப் படத்தில் இவரது  நடிப்புக்கு பாராட்டுடன் கலவையான விமர்சனங்களைப் பெற்றார். இந்தப்படத்தில் நடித்ததற்காக சிறந்த பெண் அறிமுகத்திற்கான பிலிம்பேர் விருதும், ஆண்டின் சிறந்த பெண் நட்சத்திர அறிமுகத்திற்கான ஐஃபா விருதும் வழங்கப்பட்டது .

## குறிப்புகள்

## வெளி இணைப்புகள்

* 
* Sara Ali Khan at Bollywood Hungama
* 
* 

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:இந்தித் திரைப்பட நடிகைகள்
இராதாகாந்த தேவ்

**சர் ராஜா ராதாகாந்தா தேவ் பகதூர் (Sir Raja Radhakanta Deb Bahadur)** (1784 மார்ச், 10 –1867 ஏப்ரல் 19) இவர் ஓர் அறிஞரும் மற்றும் கொல்கத்தா பழமைவாத இந்து சமுதாயத்தின் தலைவராகவும் இருந்தார். சோவபசார் இராச்சியத்தின் மகாராஜா நவகிருட்டிண தேவின் வளர்ப்பு மகனும் வாரிசுமான கோபிமோகன் தேவின் மகனாவார்.   

## பன்மொழி அறிஞர்
ஒரு திறமையான அறிஞரான, இராதாகாந்த தேவ், சமசுகிருதம், பாரசீகம் மற்றும் அரபு மொழிகளில் தேர்ச்சி பெற்றிருந்தார். மேலும் இவர், சமசுகிருத மொழி அகராதியான *ஷப்தா கல்பத்ருமா* என்பதை வெளியிட்டார். மற்றொரு சமகால சமசுகிருத அறிஞரும், தாகூர் குடும்பத்தின் வாரிசுமான ஹரகுமார் தாகூர் இவருக்கு *ஷப்தா கல்பத்ருமாவைத்* தொகுக்க உதவினார்.  ஈசுவர் சந்திர குப்தாவின் செய்தித்தாளான சம்பத் பிரபாகர் என்ப்தில் கட்டுரைகளையும் இவர் எழுதினார்.  

## கல்விப்பணி
இராதாகாந்தா தேவ் எப்போதுமே இந்துக்களிடையே கல்வியை, குறிப்பாக ஆங்கிலக் கல்வியை மேம்படுத்துவதில் குறிப்பிடத்தக்க அக்கறை காட்டினார்; இவர் பெண் கல்வியையும் ஆதரித்தார்.  இராதாகாந்தா தேவ் 1817 இல் கொல்கத்தா பள்ளிப் புத்தகச் சங்கம் மற்றும் 1818 இல் கொல்கத்தா பள்ளிச் சங்கத்தின் நிறுவனம் மற்றும் அதன் செயல்பாடுகளில் தீவிரமாக ஈடுபட்டார். இராதாகாந்தா 1818 ஆம் ஆண்டு நிறுவப்பட்டதிலிருந்து இந்தியச் வேளாண் மற்றும் தோட்டக்கலை சங்கத்தின் தீவிர உறுப்பினராக இருந்தார். 1851ஆம் ஆண்டில் பிரிட்டிசு இந்திய சங்கத்தின் நிறுவனர்-தலைவராக இருந்தார். இவர் இறக்கும் வரை இப்பதவியில் இருந்தார். இவர் கொல்கத்தாவில் இந்துக் கல்லூரியை நிறுவ டேவிட் ஹரேக்கு உதவினார்.  

## பழமை வாதம்
கல்விக்கான காரணத்திற்காக இவர் பங்களித்த போதிலும், அவர் சமூக பழமைவாதத்தின் பேரிலும் வலுவான ஆதரவாளராக இருந்தார். உடன்கட்டை ஏறல் தனது குடும்பத்தில் நடைமுறையில் இல்லை என்றாலும், அரசாங்கம் அதை ஒழிப்பதைப் பற்றி சிந்தித்தபோது இவர் அந்த வழக்கத்தை பாதுகாக்க முன்வந்தார். 1829 திசம்பரில் வில்லியம் பென்டிங்கு பிரபு  இறுதியாக இவ்வழகத்தை ஒழித்தபோது, இராதகாந்தா தேவ், தனது பழமைவாத இந்து நண்பர்களுடன் சேர்ந்து, தர்மசபை (வரது தந்தை கோபி மோகன் தேவ் அவர்களால் நிறுவப்பட்டது) என்ற சமூகத்தின் தலைவராக இருந்தார். மேலும் இந்து சமூகத்தின் மரபுவழி பிரிவு சார்பாக தலைமை ஆளுநருக்கு ஒரு மனுவை வழங்குவதன் மூலம் இந்த நடவடிக்கைக்கு எதிர்ப்பு தெரிவித்தார். 
## குறிப்புகள்

பகுப்பு:வங்காள எழுத்தாளர்கள்
பகுப்பு:1867 இறப்புகள்
பகுப்பு:1784 பிறப்புகள்
பல்விளிம்புகள் (கோட்டுருவியல்)

கோட்டுருவியலில், **பல்விளிம்புகள்** (*multiple edges*) என்பவை கீழுள்ளவாறு வரையறுக்கப்படுகின்றன:
: திசையற்ற கோட்டுருவில் ஒரே சோடி முனைகளை இணைக்கும் இரண்டு அல்லது இரண்டுக்கு மேற்பட்ட விளிம்புகள் பல்விளிம்புகள் எனப்படுகின்றன. அதாவது ஒரு சோடி முனைகளுக்கு இரண்டு அல்லது இரண்டுக்கு மேற்பட்ட படுகை விளிம்புகள் அமையுமானால் அப்படுகைவிளிம்புகள் பல்விளிம்புகளாகும்.

: திசை கோட்டுருவில் ஒரே வால் முனையையும் ஒரே தலை முனையையும் கொண்ட இரண்டு அல்லது இரண்டுக்கு மேற்பட்ட விளிம்புகள் பல்விளிம்புகள் எனப்படுகின்றன. 

பல்விளிம்புகள் *இணை விளிம்புகள்* அல்லது *பல்விளிம்பு* (parallel edges, multi-edge) எனவும் அழைக்கப்படுகிறது. ஒரு எளிய கோட்டுருவில் பல்விளிம்புகள் இருக்காது.

தேவைப்படும் சூழ்நிலையைப் பொறுத்து ஒரு கோட்டுரு பல்விளிம்புகள் கொண்டதாக அல்லது இல்லாததாகவோ வரையறை செய்யப்படுகிறது:

*பல்விளிம்புகள் மற்றும் கண்ணி இரண்டையும் அனுமதித்து கோட்டுருக்கள் வரையரைக்கப்படும் சூழலில்:
: கண்ணிகள் இல்லாத கோட்டுருக்கள் பல்கோட்டுருக்கள் என அழைக்கப்படுகின்றன.

*பல்விளிம்புகள் மற்றும் கண்ணி இரண்டையும் அனுமதிக்காது கோட்டுருக்கள் வரையரைக்கப்படும் சூழலில்:
: கண்ணிகளும் பல்விளிம்புகளும் கொண்டிருக்கக் கூடிய ஒரு கோட்டுருவைக் குறிப்பதாக பல்கோட்டுரு என்பது வரையறுக்கப்படுகிறது

சமதளப்படுத்தக்கூடிய கோட்டுருவில் ஏற்கனவே ஒரு விளிம்பால் இணைக்கப்பட்ட இரு முனைகளை இணைத்து மற்றொரு விளிம்பு வரையப்படும் போதும் அக்கோட்டுரு சமதளப்படுத்தக்கூடிய கோட்டுருவாகவே இருக்கும். அதாவது சமதளத்தன்மையை பல்விளிம்புகள் மாறாமல் பாதுகாக்கின்றன.

இருமுனை கோட்டுரு என்பது அனைத்து விளிம்புகளையும் இணை விளிம்புகளாகவும் முனைகள் இரண்டு மட்டும் கொண்ட கோட்டுருவாகும்.

## குறிப்புகள்

## மேற்கோள்கள்
* Balakrishnan, V. K.; *Graph Theory*, McGraw-Hill; 1 edition (February 1, 1997). .
* Bollobás, Béla; *Modern Graph Theory*, Springer; 1st edition (August 12, 2002). .
* Diestel, Reinhard; *Graph Theory*, Springer; 2nd edition (February 18, 2000). .
* Gross, Jonathon L, and Yellen, Jay; *Graph Theory and Its Applications*, CRC Press (December 30, 1998). .
* Gross, Jonathon L, and Yellen, Jay; (eds); *Handbook of Graph Theory*. CRC (December 29, 2003). .
* Zwillinger, Daniel; *CRC Standard Mathematical Tables and Formulae*, Chapman & Hall/CRC; 31st edition (November 27, 2002). .

பகுப்பு:கோட்டுருவியல்
உல்ரிச்சைட்டு

**உல்ரிச்சைட்டு** *(Ulrichite)* என்பது CaCu(UO2)[PO4]2•4H2O). என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஆப்பிள் பச்சை நிறத்தில் ஒற்றைச் சரிவச்சுப் பட்டகங்களாக ஊசி வடிவத்தில் கதிரியக்கப் பண்பு கொண்ட கொத்துகளாக இக்கனிமம் படிகமாகிறது.  புற ஊதா ஒளியின் கீழ் இது அடர்த்தியான மஞ்சள் நிற ஒளிர்வை வெளிப்படுத்துகிறது. 

ஆத்திரேலியாவின் விக்டோரியா மாநிலத்திலுள்ள இலேக் போகா நகரத்தின் கற்சுரங்கத்தில் 1988 ஆம் ஆண்டு முதன் முதலாக உல்ரிச்சைட்டு கண்டுபிடிக்கப்பட்டது. நியூசிலாந்து நாட்டின்  1830-1900 ஆம் ஆண்டு காலத்தைச் சேர்ந்த  கனிமவியலாளர் சியார்ச்சு என்றி பிரடெரிக் உல்ரிச் நினைவாக இக்கனிமத்திற்கு உல்ரிச்சைட்டு எனப் பெயர் சூட்டப்பட்டது.  இவர் 19 ஆம் நூற்றாண்டைச் சேர்ந்த அரசு நிலவியலாளர் மற்றும் கனிமவியல் துறை ஆய்வாளராவார். இலேக் போகா நகரத்தின் கற்சுரங்கத்தில் மட்டுமே இக்கனிமம் கிடைப்பதாகவும் இக்கனிமத்தின் மாதிரி ஆத்திரேலியாவின் விக்டோரியா அருங்காட்சியகத்தில் #M38576 என்ற அட்டையாளத்துடன் வைக்கப்பட்டுள்ளதாகவும் அறியப்படுகிறது 

கருங்கற் தீப்பாறைகளில் இரண்டாம் நிலையாக  தோற்றம் கொள்கின்ற இது பாறைக் குழிகளில் காணப்படுகிறது. டர்க்குவாய்சு,  சால்கோசிடரைட்டு,  சிரிலோவைட்டு, தார்பெர்னைட்டு, இலிபெத்தினைட்டு, சாம்பிளைட்டு, சேலைட்டு மற்றும் புளோராபடைட்டு போன்ற கனிமங்களுடன் சேர்ந்த நிலையில் பொதுவாக உல்ரிச்சைட்டு  காணப்படுகிறது.  

பன்னாட்டு கனிமவியல் சங்கம் உல்ரிச்சைட்டு கனிமத்தை Ulr என்ற குறியீட்டால் அடையாளப்படுத்துகிறது.
## மேற்கோள்கள்

பகுப்பு:தாமிரம்(II) கனிமங்கள்
பகுப்பு:யுரேனியம்(VI) கனிமங்கள்
பகுப்பு:பாசுப்பேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்